4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 56 της 15/15 Φεβρ. 1964 (ΦΕΚ Α΄ 31) Περί αυξήσεως του μισθού των ιατρών του Ι.Κ.Α. Έχοντες υπ’ όψει: 1.Τας διατάξεις του άρθρ. 23 του Ν.Δ. 2698/53 «περί διοικήσεως του Ιδρύματος Κοινωνικών Ασφαλίσεων, μεταρρυθμίσεως της περί αυτού νομοθεσίας και άλλων τινών διατάξεων». 2.Τας διατάξεις της παρ. 6 του άρθρ. 1 του Ν.Δ. 3623/1956 «περί καθορισμού κατωτάτων ορίων ιατρικής αμοιβής και συνθηκών εργασίας των ιατρών» ως αυθεντικώς ηρμηνεύθη δια της παρ. 8 του άρθρ. 12 του Νόμ. 3796/1957. 3.Την υπ’ αριθ. 108/1964 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών, Κοινωνικής Προνοίας και Εργασίας Υπουργών, απεφασίσαμεν και διατάσσομεν: Άρθρον μόνον.-Αυξάνομεν κατά ποσοστόν 5% α)τον βασικόν μισθόν των Υγειονομικών Διευθυντών, μονίμων Διευθυντών Τμημάτων Κλινικών του Ι.Κ.Α., ελεγκτών ιατρών, μονίμων Επιμελητών Κλινικών και των μονίμων ιατρών θεραπευτών του Ιδρύματος Κοιν. Ασφαλίσεως, ως ούτος καθορίζεται δια της παρ. 1 του άρθρ. 4 του από 11/12.6.57 Β.Δ/τος «περί τροποποιήσεως του από 17/18.2.1956 Β.Δ/τος «περί υπηρεσιακής καταστάσεως των μονίμων ιατρών του Ι.Κ.Α.» και του άρθρ. 1 του υπ’ αριθ. 141 Β.Δ/τος (ΦΕΚ 31/20.3.63) και β)τον μηνιαίον μισθόν των πάσης φύσεως μη μονίμων ιατρών του Ι.Κ.Α. Εις τον Ημέτερων επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 